ಕಿಂಗ್‌ ಕೊಹ್ಲಿಯನ್ನ ಎದುರು ಹಾಕಿಕೊಂಡ ಗಂಭೀರ್​ಗೆ ಸಂಕಷ್ಟ..! ಇನ್ನೂ ನಿಂತಿಲ್ಲ ವಿರಾಟ್ ಕೊಹ್ಲಿ ಹಾಗೂ ಗೌತಮ್ ಗಂಭೀರ್ ನಡುವಿನ ಕಿರಿಕ್16ನೇ ಆವೃತ್ತಿಯ ಐಪಿಎಲ್ ಟೂರ್ನಿಯಲ್ಲೂ ಕೊಹ್ಲಿ ಕೆಣಕ್ಕಿದ್ದ ಗಂಭೀರ್ಇದೀಗ ಗಂಭೀರ್‌ಗೆ ಲಖನೌ ಫ್ರಾಂಚೈಸಿ ಗೇಟ್‌ ಪಾಸ್ ನೀಡುವ ಸಾಧ್ಯತೆ ಬೆಂಗಳೂರು(ಜು.10): ವಿರಾಟ್ ಕೊಹ್ಲಿ.! ಇದು ಬರೀ ಹೆಸರಲ್ಲ ಕ್ರಿಕೆಟ್ ದುನಿಯಾದ ಬಿಗ್ಗೆಸ್ಟ್ ಬ್ರ್ಯಾಂಡ್​. ಭಾರತ ಗೆಲ್ಲಬೇಕು ಅಂದ್ರು, ಕೊಹ್ಲಿ ಅಬ್ಬರಿಸಬೇಕು. BCCIಗೆ ಕೋಟಿ, ಕೋಟಿ ಆದಾಯ ಹರಿದು ಬರಬೇಕಂದ್ರು, ವಿರಾಟ್ ಫೀಲ್ಡ್​ಗಿಳಿಯಲೇಬೇಕು ಆಡಲೇಬೇಕು. ಇದೇ ಕಾರಣಕ್ಕೆ ಕೊಹ್ಲಿಯನ್ನ ಯಾರೂ ಎದುರು ಹಾಕಿಕೊಳ್ಳಲ್ಲ. ಆದ್ರೆ, ಟೀಂ ಇಂಡಿಯಾದ ಮಾಜಿ ಆಟಗಾರ ಗೌತಮ್​ ಗಂಭೀರ್, ಕೊಹ್ಲಿ ವಿರುದ್ಧ ತೊಡೆತಟ್ಟಿ ತಮ್ಮ ಸ್ಥಾನಕ್ಕೆ ಕುತ್ತು ತಂದುಕೊಂಡಿದ್ದಾರೆ. ಹೌದು, ​ನಲ್ಲಿ ಗೌತಮ್ ಗಂಭೀರ್, ಲಖನೌ ಸೂಪರ್​ ಜೈಂಟ್ಸ್​​ ತಂಡದ ಮೆಂಟರ್​ ಆಗಿದ್ದಾರೆ. ಆದ್ರೀಗ, ​ಗಂಭೀರ್ ಸ್ಥಾನಕ್ಕೆ ಕುತ್ತು ಬಂದಿದೆ. ಮೆಂಟರ್​ ಸ್ಥಾನದಿಂದ ಗಂಭೀರ್​ಗೆ ಗೇಟ್​ಪಾಸ್ ನೀಡಲು ಲಖನೌ ಫ್ರಾಂಚೈಸಿ ಚಿಂತಿಸ್ತಿದೆ. ವಿರಾಟ್ ಕೊಹ್ಲಿ ಜೊತೆಗಿನ ಗಂಭೀರ್ ಜಗಳವೇ ಇದಕ್ಕೆ ಪ್ರಮುಖ ಕಾರಣ ಎನ್ನಲಾಗಿದೆ. ಈ ಬಾರಿಯ IPLನಲ್ಲಿ ಗೌತಮ್ ಗಂಭೀರ್ ಅನಗತ್ಯವಾಗಿ ಅಭಿಮಾನಿಗಳನ್ನ ಕೆಣಕಿದ್ರು. ಲಖನೌದಲ್ಲಿ ನಡೆದ ಪಂದ್ಯದಲ್ಲಿ ವಿರಾಟ್ ಕೊಹ್ಲಿ ಗಂಭೀರ್​ಗೆ ಮುಟ್ಟಿ ನೋಡಿಕೊಳ್ಳುವಂತೆ ಉತ್ತರ ನೀಡಿದ್ರು. ಇದರಿಂದ ಗಂಭೀರ್​ ಕೊಹ್ಲಿ ವಿರುದ್ಧ ಕಾಲು ಕೆರೆದುಕೊಂಡು ಜಗಳಕ್ಕಿಳಿದಿದ್ರು. ಇದು ಕೊಹ್ಲಿ ಅಭಿಮಾನಿಗಳು ಮತ್ತಷ್ಟು ಕೆರಳುವಂತೆ ಮಾಡ್ತು. ಲಖನೌ ತಂಡದ ಇಮೇಜ್​ಗು​ ದೊಡ್ಡ ಪೆಟ್ಟು ಬಿತ್ತು. ಗಂಭೀರ್​- ಕೊಹ್ಲಿ ಜಗಳದ ನಂತರ ಪಾತಾಳಕ್ಕೆ ಕುಸಿದ ಫ್ಯಾನ್​ಬೇಸ್..! ಯೆಸ್, ಗಂಭೀರ್- ಕೊಹ್ಲಿ ಜಗಳದ ನಂತರ ಲಕ್ನೋ ತಂಡದ ಫ್ಯಾನ್​ ಬೇಸ್​ ಪಾತಾಳಕ್ಕೆ ಕುಸಿದಿದೆ. ತಂಡವನ್ನ ಅಭಿಮಾನಿಸುವವರಿಗಿಂತ, ದ್ವೇಷ ಮಾಡುವವರ ಸಂಖ್ಯೆಯೇ ಹೆಚ್ಚಾಗಿದೆ. ಇದರಿಂದ ಎಚ್ಚೆತ್ತುಕೊಂಡಿರೋ ಫ್ರಾಂಚೈಸಿ, ಸೋಷಿಯಲ್ ಮೀಡಿಯಾ ಇನ್​ಚಾರ್ಜ್​ಗೆ ಗೇಟ್​ಪಾಸ್ ನೀಡಿದೆ. ಈಗ ಗಂಭೀರ್​ಗೂ ಗೇಟ್​ಪಾಸ್ ನೀಡಲು ಯೋಚಿಸ್ತಿದೆ. ಈ ವರ್ಷ ನಡೆಯುವ ಐಪಿಎಲ್ ಮಿನಿ ಆಕ್ಷನ್​ಗು ಮುನ್ನ ಗಂಭಿರ್​ನ ಮನೆಗೆ ಕಳಿಸಲು ಮುಂದಾಗಿದೆ. ಫ್ಯಾನ್​ಬೇಸ್ ಜೊತೆಗೆ ಕೊಹ್ಲಿ ಜೊತೆಗಿನ ಸಂಬಂಧವನ್ನ ಉತ್ತಮ ಪಡಿಸಿಕೊಳ್ಳೋದು ಕೂಡ ಲಖನೌ ಫ್ರಾಂಚೈಸಿ ಯೋಚನೆಯಾಗಿದೆ. ಚೆನ್ನೈಗೆ ಬಂದಿಳಿದ ಎಂ ಎಸ್ ಧೋನಿ; ಹೂ ಮಳೆ ಸುರಿಸಿ ಸ್ವಾಗತಿಸಿದ ಫ್ಯಾನ್ಸ್‌..! ವಿಡಿಯೋ ವೈರಲ್ ಅಲ್ಲದೇ, ಗಂಭೀರ್ ಕಾರ್ಯವೈಖರಿ ಬಗ್ಗೆಯೂ ಫ್ರಾಂಚೈಸಿ ತೃಪ್ತಿ ಹೊಂದಿಲ್ಲ. ಗೌತಮ್ ಗಂಭೀರ್ ಕೋಚ್ ಆ್ಯಂಡಿ ಫ್ಲವರ್ ಜೊತೆ ಚರ್ಚಿಸದೇ ಏಕಪಕ್ಷೀಯವಾಗಿ ನಿರ್ಧಾರಗಳನ್ನು ತೆಗೆದುಕೊಳ್ಳುತ್ತಿದ್ದಾರೆ ಅನ್ನೋದು, ಫ್ರಾಂಚೈಸಿಯ ಅಸಮಾಧಾನಕ್ಕೆ ಕಾರಣವಾಗಿದೆ. ಒಟ್ಟಿನಲ್ಲಿ ಗಂಭೀರ್​ - ಕೊಹ್ಲಿ ಜಗಳದಿಂದಾಗಿ ಲಖನೌ ಫ್ರಾಂಚೈಸಿ ಭಾರಿ ನಷ್ಟವಾಗಿರೋದಂತೂ ನಿಜ. ವಿರಾಟ್ ಕೊಹ್ಲಿ ಅಭಿಮಾನಿಗಳು ಹೆಸರು ಕೇಳಿದ್ರೆ ಉರಿದು ಬೀಳ್ತಿದ್ದಾರೆ. ಇದರಿಂದ ಫ್ರಾಂಚೈಸಿ ಗಂಭೀರ್​ನ ಮೆಂಟರ್ ಸ್ಥಾನದಿಂದ ತೆಗೆದು ಹಾಕಿ, ಕೊಹ್ಲಿ ಅಭಿಮಾನಿಗಳ ಸಮಾಧಾನ ಪಡಿಸೋ ಪ್ಲಾನ್ ಮಾಡಿದೆ.